stanford-oval/wikipedia huggingface dataset:
התנהגויות נסיגה
הערות שוליים

↑  Ricky W. Griffin. "Fundamentals of Management", 2008
1 2 3  היעדרויות בספרות המחקר, משרד החינוך
↑  מתקוונים לאתיקה, אקלים אתי
↑  Patterson, M. G., West, M. A., Shackleton, V. J., Dawson, J. F., Lawthom, R., Maitlis, S., et al. (2005). Validating the organizational climate measure: Links to managerial practices, productivity and innovation. Journal of Organizational Behavior, 26 (4), 379-408
↑  Bart, V., Cullen, J.B. (1988). The organizational bases of ethical work climates. Administrative Science Quarterly, 33 (1), 25- 101
↑  Rosenblatt, Z., & Peled, D. (2002). School ethical climate and parental involvement, Journal of Educational Administration, 40(4), 349-367
↑  אילת, ד. (2008). אבחנה בין תרבות ארגונית לאקלים ארגוני ואקלים אתי-ארגוני והשלכות לתוכניות אתיקה ארגוניות. אתר מאמרים
↑  צדק ארגוני
↑  Meyer, J. P. Herscovitch, L. (2001). Commitment in the workplace: Toward a general model.Human resource management review, 11(??), 299 - 326
1 2 3 4 5 6 7 8  שפירא, אורלי. 2003. "כיצד ניתן להסביר איחורים והיעדרויות על רקע הסביבה האתית בארגון", מגזין משאבי אנוש, דצמבר 2003, עמודים 44-49.
↑  MORROW, P. The theory and measurement of work commitment. Gre enwich: Jay Press Ltd.,
1993.
1 2 3 4  תאוריות ומדדים הנוגעים לשביעות רצון מן העבודה
↑  א` גלוברזון ול` ריוין-אבלס היעדרויות מורים במערכת החינוך בישראל. אוניברסיטת תל אביב, מכון גולדה מאיר, דו"ח מספר 79, 1995
טייגר לייק

|  מידע כללי |
| --- | --- |
 הקודם:  אייס לייק 
 הבא:  אלדר לייק 
 
טייגר לייק (באנגלית: Tiger Lake) הוא שם הקוד של אינטל עבור מעבדי Intel Core מהדור ה-11 למחשבים ניידים, המבוסס על ארכיטקטורת Core החדשה הנקראת וילו קוב (Willow Cove) המיוצרת באמצעות הדור השלישי של טכנולוגיית 10 ננומטר של אינטל, המכונה 10SF ("10 ננומטר SuperFin"). טייגר לייק מחליף את משפחת המעבדים הניידים של אייס לייק.
מעבדי Tiger Lake-H35 הושקו ב-11 בינואר 2021. מעבדי ארבע ליבות אלה מיועדים ל"ניידים במיוחד למשחק", מחשבים ניידים עם 28–35 W TDP. אינטל הודיעה גם כי מעבדי Tiger Lake-H עם 45 W TDP ועד שמונה ליבות יהיו זמינים ברבעון הראשון של שנת 2021. אינטל השיקה רשמית את סדרת ה- Intel Core-H מהדור ה-11 ב-11 במאי 2021.
הערות שוליים

↑  "Intel teases its Ice Lake & Tiger Lake family, 10nm for 2018 and 2019". TweakTown (באנגלית אמריקאית). 2016-01-20. נבדק ב-2021-02-15.
↑  Cutress, Dr Ian. "Intel's New H35 Series: Quad Core Tiger Lake now at 35 W for 5.0 GHz". www.anandtech.com. נבדק ב-2021-01-12.
↑  Cutress, Dr Ian. "Intel's 8-Core Mobile Tiger Lake-H, at 45 W, to Ship in Q1". www.anandtech.com. נבדק ב-2021-01-12.
↑  https://www.intel.com/content/www/us/en/newsroom/news/11th-gen-core-mobile-h.html
ערך זה הוא קצרמרבנושא מחשבים. אתם מוזמנים לתרום לוויקיפדיה ו.
חג המוזיקה הישראלית

חג המוזיקה הישראלית הוא פסטיבל שנתי המוקדש למוזיקה אמנותית ישראלית מקורית, כולל מוזיקה קלאסית, ג'אז, מוזיקת עולם, מוזיקה אנדלוסית, מוזיקה ניסיונית ועוד. הפסטיבל מתקיים החל מ-1997 והוא מתנהל במשך מספר ימים במקומות שונים ברחבי ישראל. העורכת הראשונה של חג המוזיקה הישראלית הייתה זמירה לוצקי.
הפסטיבל הוקם על ידי המדור למוזיקה במשרד התרבות והספורט לקראת שנת היובל למדינה, ומתוקצב על ידי משרד התרבות והספורט.
הפסטיבל "פותח חלון לעשייה המגוונת והמסקרנת של מוזיקה הנוצרת בארץ. מימי טרום הקמתה של המדינה ועד ימינו אנו. חיבורים למקורות ולקלאסיקה, לצד כתיבה עכשווית והתייחסות למתרחש כאן ועכשיו, בארץ ובעולם". הפסטיבל פתוח לקהל בכניסה חופשית ובמסגרתו מתקיימים מופעים, סדנאות ועוד פעילויות.
הפסטיבל נמשך 4–5 ימים ומתקיים בתחילת אוקטובר בין כסה לעשור. במהלך הפסטיבל מוענק פרס ראש הממשלה לקומפוזיטורים.
מנהלים אמנותיים

1997–2004: זמירה לוצקי
2005–2011: מיכאל וולפה (שתי קדנציות)
2012–2017: בועז בן משה
2018–2022: עודד זהבי
2022–הווה: יובל צורן
הערות שוליים

↑  https://www.gov.il/he/pages/israeli_music_festival
↑  חג המוזיקה הישראלית 2010
חג הבשורה

.
הבשורה למרים, פאולו דה מטיס, 1712
בנצרות, חג הבשורה (באנגלית: Annunciation Day או Lady Day) הוא חג הנחגג ב-25 במרץ לכבוד הבשורה למרים. "הבשורה" היא ההודעה שעל פי הנצרות הביא המלאך גבריאל למריה ב-25 במרץ לשנת 1 לפנה"ס (על פי האמונה הנוצרית). ההודעה נשלחה על ידי אלוהים, ובה נמסר למריה כי היא הרה, וכי בעוד תשעה חודשים היא תלד בן, שאביו הוא האל. בדיוק תשעה חודשים מאוחר יותר (25 בדצמבר) נולד ישו.
המיקום המשוער של "הבשורה" הוא בנצרת, במקום בו עומדת כיום לכבוד המאורע כנסיית הבשורה. על פי מסורות נוצריות הביא המלאך גבריאל למרים שושן צחור ומאז הפרח קדוש למאמינים הנוצרים.
חג הבשורה בישראל

חג הבשורה (בערבית: عيد البشارة) הוא חג רשמי בעדה הנוצרית בישראל וכל אזרח נוצרי בישראל זכאי ליום מנוחה ביום החג. אחד ממאפייני החג בישראל הוא התהלוכה המרכזית היוצאת מכנסיית הבשורה בנצרת. הכניסה לכנסייה מתבצעת בתהלוכה רבת-משתתפים, שבראשה צועדים הצופים האורתודוקסים לקול כלי נגינה. כשהתהלוכה החגיגית מגיעה אל שערי הכנסייה, מפנים הצופים את הדרך לאנשי הדת; לאחר כניסתם נכנסים יתר משתתפי התהלוכה ואחריהם הקהל הרחב. במהלך הכניסה לכנסייה המקושטת נערכות מיסה ודרשה לכבוד החג, בסיומן מחולקים מחוץ לכנסייה כיבוד ומשקאות קלים. לעיתים חג הבשורה נופל על השבוע הקדוש או חג הפסחא, ואז נדחה החג, בדרך כלל לשבוע הראשון שאחרי חג הפסחא.
ראו גם

הביקור
מגניפיקט
| --- | --- |
בקרת זהויות :  LNB: 000294610 
ערך זה הוא קצרמרבנושא נצרות. אתם מוזמנים לתרום לוויקיפדיה ו.
חוסה רודריגו רודריגו

| --- | --- |

חוסה רודריגו רודריגו
 לידה:  26 בדצמבר 1928 סאוטה, הרסטורציה הספרדית הרסטורציה הספרדית
 פטירה:  21 באוקטובר 2016 (בגיל 87)
 מדינה:  ספרד 
 השכלה:  האקדמיה הצבאית גנרל 
 השתייכות:   צבא ספרד
 תקופת הפעילות:  1943–1996 (כ־53 שנים)
 דרגה:   טניינטה גנרל
 תפקידים בשירות
 מפקד דיוויזיית השריון ה-1 מפקד המחוז הצבאי ה-1 ראש מטה ההגנה
 עיטורים
 הצלב הגדול של ההצטיינות הצבאית – עיטור לבן (1989)  הצלב הגדול של מסדר המופת האזרחי (1994)  הצלב הגדול במסדר איזבלה הקתולית (1996)  הצלב הגדול של ההצטיינות הימית - עיטור לבן (1995)  Grand Cross of the Aeronautical Merit (Spain) - White Decoration (2004)  הצלב הגדול של המסדר המלכותי והצבאי של הרמנגילד הקדוש (1985) 
 
חוסה רודריגו רודריגו (בספרדית: José Rodrigo Rodrigo; 26 בדצמבר 1928 - 21 באוקטובר 2016) היה גנרל ספרדי אשר כיהן כראש מטה ההגנה (מקביל לרמטכ"ל) בין השנים 1992–1996.
ביוגרפיה

רודריגו נולד בסאוטה ב-26 בדצמבר 1928. ב-1943 הוא התגייס לצבא ספרד, וארבע שנים מאוחר יותר הוא החל ללמוד באקדמיה הצבאית הספרדית. ב-1951 הוא סיים את לימודיו והחל לשרת כלוטננט. ב-1978 הוא מונה למפקד רגימנט הרגלים הממוכן ה-31 ("אל קוניו"). בהמשך הועבר לפקד על רגימנט חיל הרגלים הקל ה-29 של ("איזבל לה קטוליקה"). כמו כן, הוא שימש כנספח הצבאי של ספרד בארגנטינה. ב-1987 הוא מונה למפקד דיוויזיית השריון ה-1. ב-1988 הוא החל לשרת במטה הכללי הספרדי. ב-1989 הוא החל לפקד על המחוז הצבאי ה-1 (מדריד). ב-16 בדצמבר 1992 הוא מונה לראש מטה ההגנה (מקביל לרמטכ"ל). הוא כיהן בתפקיד עד 26 ביולי 1996. הוא נפטר ב-21 באוקטובר 2016.
חוש הטמפרטורה

חוש הטמפרטורה הוא החוש המאפשר לאורגניזם להבחין בשינויים קלים בטמפרטורה הסביבתית. האדם יכול להבחין בשינויים של טמפרטורה חיצונית כדי 0.01 מעלות צלזיוס. ביונקים הקולטנים לתחושת הטמפרטורה נמצאים בעיקר בעור, ובפיזור לא אחיד. חוש הטמפרטורה הוא אחד מהחושים המועברים במסלולים של מערכת תחושות הגוף (המערכת הסומטוסנסורית), יחד עם, חוש המגע הכאב ותחושת המצב.
הקולטנים

בבדיקה עם אלקטרודות ניתן היה לזהות נקודות על פני העור בקוטר של ב 1 מילימטר הרגישות או לקור או לחום, וביניהן נקודות עור שאינן רגישות לשינויי טמפרטורה. ממצא זה הציע קיום של מנגנונים נפרדים לחישת טמפרטורות בטווח החם יחסית ובטווח הקר יחסית. כיום מוכרות שש תעלות יונים שונות עם רגישות לטווחי טמפרטורה ספציפיים. אלו תעלות ממשפחת ה TRP המעבירות קַטְיוֹנים לתוך התא ובכך גורמות להפעלתו. כל תא עצב מבטא אחת מהתעלות האלה, ויחד הם מהווים את תאי הקולטנים לטמפרטורה. דוגמאות לקולטנים כאלה:
TRPV1 – התעלה נפתחת בטמפרטורות שמעל 42 מעלות צלזיוס, וכמו כן על ידי קשירה של קפסאיצין – החומר הפעיל ביצירת תחושת החריף בפלפל חריף. העובדה שהתעלה מגיבה לשני הגירויים האלה מסבירה את תחושת החום במגע של חומר חריף. מעניין אכן לשים לב למילה HOT באנגלית, המציינת גם את תחושת הטעם החריף וגם את הטמפרטורה. התעלה מתבטאת בתאי עצב המעבירים תחושת כאב.
TRPV3 – רגישה לטווח הטמפרטורות שבין 31 ל 39 מעלות צלזיוס, כלומר, סמוך יותר לטמפרטורת הגוף.
TRPM8 – התעלה מופעלת בטמפרטורות שמתחת ל 28 מעלות צלזיוס, וכמו כן היא נפתחת על ידי קשירה של מנתול. מכאן, היא מדווחת על שינויי טמפרטורה בטווח הקר, והעובדה שאותה תעלה מגיבה גם למנתול מסבירה את תחושת הקור על פני העור במגע של החומר.
התעלות האלה עוברות אדפטציה חזקה בטמפרטורות שסביב טמפרטורת הגוף, והרגישות שלהן היא בעיקר לשינויים חדים.
המסלול של תחושת הטמפרטורה

המסלול של תחושת הטמפרטורה זהה לזה של תחושת הכאב. תאי הקולטנים לקור הם בעלי אקסונים דקים מסוג C ללא מיילין, או מסוג Aẟ, ותאי הקולטנים לחום הם בעלי אקסונים דקים מסוג C. גוף התא נמצא בגנגליון האחורי, והאקסונים נכנסים לחוט השדרה בשורש האחורי ויוצרים סינפסות בקרן האחורית בגובה המתאים. התא מספר 2 במסלול חוצה את קו האמצע ועולה במסלול הספינו-תלמי, שכשמו, מגיע עד התלמוס בצד הנגדי. משם עולה המידע בתא השלישי במסלול עד קליפת המוח הסומטו-סנסורית הראשונית.
הערות שוליים

1 2  Mark F. Bear, Barry W. Connors, Michael A. Paradiso, Neuroscience: exploring the brain, 4. ed, Philadelphia: Wolters Kluwer, 2016, עמ' 449-451, ISBN 978-0-7817-7817-6
1 2  Amrita Samanta, Taylor E. T. Hughes, Vera Y. Moiseenkova-Bell, Transient Receptor Potential (TRP) Channels, Sub-Cellular Biochemistry 87, 2018, עמ' 141–165 doi: 10.1007/978-981-10-7757-9_6
| --- | --- |
בקרת זהויות :  GND: 4184697-7 
זיהוי של תעלות TRP עם רגישות לחום או לקור.
זאב טלוא

| זאב טלוא |
| --- | --- |
 זאב טלוא
מצב שימור
 מצב שימור: בסכנת הכחדה סכנת הכחדה (EN) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: כלביים
סוג:: Lycaon
מין:: זאב טלוא
שם מדעי
 Lycaon pictus ‏טמינק, 1820
תחום תפוצה


זאבים טלואים טורפים
זְאֵב טָלוּא המכונה גם כלב בר אפריקאי, זאב אפריקאי וכלב טלוא. (שם מדעי: Lycaon pictus) הוא מין במשפחת הכלביים. למרות שמותיו, הוא אינו זאב ואינו שייך לסוג כלב אלא מהווה מין יחיד בסוג Lycaon, הקרוב מבחינה טקסונומית לדול מצוי ולכלב, ובעל קשר רחוק יותר לתן.
תפוצה

הזאב הטלוא נפוץ רק באפריקה. בעבר היה הזאב הטלוא נפוץ בכל אפריקה שמדרום לסהרה, באזורים שאינם מיוערים או מדבריים, אולם הוא נעלם מחלק ניכר מאזורי המחיה שלו בעבר. הוא מצוי בעיקר בדרום ובדרום-מזרח אפריקה. בעבר היו בנמצא מאות אלפי זאבים טלואים, אך מאז הצטמצם מספרם, בעיקר עקב ציד על ידי האדם וצמצום שטחי המחיה הטבעיים שלהם, ונאמד בשנת 2012 בכ־1400 פריטים.
לפי ממצאים ארכאוזואולוגיים ממערת היונים בגליל, הזאב הטלוא חי בארץ ישראל לפני כ-200,000 שנים, במהלך תקופה אקלימית חמה יחסית. זוהי העדות היחידה לקיומו של המין מחוץ לאפריקה בעבר.
אנטומיה ומראה

הזאבים הטלואים שונים בין פרט לפרט בצבע פרוותם, כך שלכל פרט יש תבנית צבע שונה המאפיינת והמייחדת אותו. בפרוותו של הזאב הטלוא אזורים בצבעים חום, אדום, שחור, צהוב ולבן. הם נולדים עם שיער צפוף אך עם התבגרותם הם מאבדים משערותיהם וזאבים זקנים עשויים להיות חסרי שיער. בדרך כלל צבע פרוותו באזור הראש כהה יותר וקצה זנבו לבן.
גופו של הזאב הטלוא גמיש ודק. אוזניו גדולות ומעוגלות ולו חרטום קצר ורחב. בפיו 42 שיניים ולו שיניים טוחנות קדמיות גדולות יחסית אשר מסייעות לו בשבירת עצמות. רגליו ארוכות וחזקות ובכל אחת מהן ארבע אצבעות רגליים. דו צורתיות זוויגית אינה ניכרת במין זה, אם כי גופם של הזכרים גדול ב-3 עד 7 אחוזים משל הנקבות (על פי ממדי העצמות). לנקבות 12 עד 14 פטמות.
אורך גופו הוא בין 75 ל-110 ס"מ ואורך זנבו בין 30 ל-40 ס"מ. משקלו בין 18 ל-36 ק"ג והוא משתנה במידה רבה בהתאם למתי אכל הזאב לאחרונה וכמה אכל, שכן הוא יכול לאכול עד 9 ק"ג בארוחה אחת. מבנה הגוף הקטן שלהם באופן יחסי הופך אותם לפגיעים למתקפות על ידי המתחרים שלהם, כגון נמרים בוגרים אריות וצבועים.
התנהגות

הזאבים הטלואים הם בעלי חיים חברתיים החיים בלהקות. בעבר, כאשר הזאב הטלוא היה נפוץ יותר תועדו להקות עד גודל של 100 פרטים, אולם כיום נדיר לראות להקות שכוללות למעלה מ-30 פרטים, ובממוצע חברים בלהקה 7 עד 15 פרטים. בכל להקה יש זוג רבייה דומיננטי זוג האלפא. זכר האלפא ונקבת האלפא נוהגים לסמן את הטריטוריה של הלהקה באמצעות שתן.
ישנן היררכיות שונות לזכרים ולנקבות. בדרך כלל יש יותר זכרים מנקבות בלהקה, זאת מפני שהנקבות נוטות יותר לעזוב את הלהקה שבה נולדו מאשר הזכרים. הנקבות עוזבות את הלהקה בהיותן בנות שנתיים וחצי או יותר ופונות ללהקה חסרת נקבות בוגרות.
התנהגות > ציד

הזאבים הטלואים, כמו רוב בני משפחתם, צדים בלהקות. הם מגיעים עד ל-72 קמ"ש בריצתם ומסוגלים להתמיד בה זמן רב. הם נחשבים לבעלי החיים המוצלחים ביותר בציד: כ-70% ויותר מניסיונות הציד נגמרים בהצלחת הלהקה. בעזרת שיתוף הפעולה של הלהקה הם יכולים להפיל טרף גדול כגנו כחול או קובוס המים. הטרף העיקרי של הזאבים הטלואים הוא אימפלה ופרסתנים בעלי גודל בינוני דומים. נצפו מקרים שבהם הם צדו גם בבונים.
התנהגות > רבייה וגידול צאצאים

בכל להקה יש זוג רבייה דומיננטי, זוג האלפא. בני זוג האלפא מתאפיינים בנטייתם לסימון באמצעות שתן. בדרך כלל זוג האלפא הוא הזוג היחיד מחברי הלהקה שמתרבה. אם זוג נוסף מתרבה באותה הלהקה, נקבת האלפא תעשה כל שביכולתה כדי למנוע מזון מהנקבה האחרת ומגוריה והיא אף תנסה להרוג את גורי הנקבה האחרת.
משך ההיריון כ-10 שבועות והגורים נולדים בדרך כלל בין מרץ ליולי. בכל המלטה נולדים בממוצע כתריסר גורים, אך המספר יכול לנוע בין 2 ל-20. הגורים נולדים כשעיניהם ואוזניהם סגורות וכשצבע פרוותם הוא שחור ולבן (את הצבעים בפרוותם הם מפתחים מאוחר יותר).
הגורים נולדים במאורה ונשארים בה עם אמם עד הגעתם לגיל של כ-3 עד 4 שבועות. הנקבה מזינה את גוריה בחלב בלבד במהלך החודש הראשון. הם מתחילים לאכול מזון מוצק שמובא על ידי חברים אחרים בלהקה כשהם בני 3–4 שבועות. לאחר יציאתם מהמאורה הגורים זוכים לאחריות מצד כל הלהקה ומונקים על ידי נקבות אחרות נוסף לאמם. הם נגמלים מיניקה בגיל 5 שבועות. בהיותם בני 7 שבועות הם מתחילים לקבל צבע פרווה של בוגרים. הגורים הופכים לעצמאים בהיותם בני 12–14 חודשים. הם מגיעים לבגרות מינית בסביבות גיל 12 עד 18 חודשים, אולם הם בדרך כלל מתרבים מאוחר יותר.
תוחלת חייו של הזאב הטלוא היא בסביבות 10 שנים.
הערות שוליים

↑  זאב טלוא באתר הרשימה האדומה של IUCN
↑  מילון בעלי חיים: נכר (תשל"ב), 1972, באתר האקדמיה ללשון העברית
↑  Rosie Woodroffe (Wildlife Conservation Society), Claudio Sillero-Zubiri (IUCN SSC Canid Specialist Group), IUCN Red List of Threatened Species: Lycaon pictus, IUCN Red List of Threatened Species
↑  Stiner, M. C., Howell, F. C., Martínez-Navarro, B., Tchernov, E., & Bar-Yosef, O. (2001). Outside Africa: Middle Pleistocene Lycaon from Hayonim Cave, Israel. BOLLETTINO-SOCIETA PALEONTOLOGICA ITALIANA, 40(2), 293-302.
| כַּלְבִּיִּים (מתת-משפחת הכלבים) |
| --- | --- | --- |
| שבט כלבים, תת-שבט כלבים ("דמויי-זאב") | סוג כלב, מינים: זאב מצוי · (תת-מין כלב הבית) • זאב ערבות • זאב אדמוני • זאב אלגונקווין • זאב חבשי • זאב זהוב אפריקאי • תן זהוב ♦ סוג ומין יחיד זאב טלוא ♦ סוג תן, מינים: תן שחור-גב • תן לבן-פס ♦ סוג ומין יחיד דול מצוי |   |
| שבט כלבים, תת-שבט כלביים דרום-אמריקאיים | סוג ומין יחיד זאב הרעמה ♦ סוג ומין יחיד זאב היער ♦ סוג שועל דרום אמריקאי, מינים: שועל הפמפס • שועל דרווין • שועל ארגנטינאי אפור • שועל ארגנטינאי לבן • שועל ערבות פרואני • שועל קולפאו ♦ סוג ומין יחיד שועל הסרטנים ♦ סוג ומין יחיד שועל קטן-אוזן |   |
| שבט שועלים אפורים | סוג שועל אפור, מינים: שועל אפור מצוי • שועל איים אפור |   |
| שבט שועלים | סוג שועל-רקון, מינים: שועל-רקון מצוי • שועל-רקון יפני ♦ סוג ומין יחיד שועל אוזנן ♦ סוג שועל (שועלים אמיתיים), מינים: שועל מצוי (אדום) • שועל פנק • שועל החולות • שועל הכף • שועל שלג • שועל צוקים • שועל בנגלי • שועל קורסאקי • שועל מקרוטיס • שועל מהיר • שועל חיוור • שועל חול טיבטי |   |
| --- | --- |
בקרת זהויות :  NLI: 987007541049105171  NKC: ph451644
חוק קאמפבל

חוק קאמפבל הוא עקרון שהגה ב-1976 דונלד קאמפבל, חוקר מדעי החברה שכתב מאמרים רבים בנוגע למתודולוגיה של מחקרים, ועוסק במדיניות ממשלתית ונטייתה לאבד מיעילותה:
ככל שמשתמשים יותר במדד חברתי כמותי בתהליך קבלת החלטות חברתיות, הוא יהיה נתון ליותר ויותר לחצים משחיתים ויפתח נטייה להשחית ולשבש את המנגנונים החברתיים עליהם הוא היה אמור לפקח.
לעיתים מיישמים חוק זה במדעי חברה כדי להצביע על הפגמים במבחנים ממשלתיים "עתירי סיכון" בארצות הברית.
חוק זה נוגע למבחנים במערכת החינוך: "מבחנים יכולים להוות אמצעי לבדיקת הישגים של בית ספר, כאשר המטרה של המורים נשארת ללמד את החומר באופן הטוב ביותר ללא קשר למבחן. אך כאשר ציונים במבחנים נהפכים להיות המטרה, המבחנים לא רק מאבדים את התוקף שלהם לבחון הבנה של החומר, אלא גם מעוותים את תהליך החינוך בדרכים לא רצויות."
ראו גם

חוק גודהארט
הביקורת של לוקאס
לקריאה נוספת

ענת זוהר, ציונים זה לא הכל: לקראת שיקומו של השיח הפדגוגי, ספריית פועלית 2013, עמ' 52
ותרנות

ותרנות היא תכונה או התנהגות אנושית שיש בה הטבה עם האחר, לעיתים על חשבון העצמי; הוותרן מוחל על המגיע לו למען ערכים נשגבים. היפוכה של הוותרנות היא קפדנות, קנאות וצייקנות. הוותרנות קשורה גם בזולתנות; משמעויותיה הקרובות והשונות הן: סלחנות יחס רך, כניעה; וגם יד רחבה, או בזבזנות.
ותרן הוא נדיב, מעביר על מידותיו וסלחן, בניגוד לקמצן או כילי ונוטר.
שימושים ביהדות > בעת העתיקה

בהגות היהודית שובחה התנהגות זו באשר לאדם. בספרות האגדה נאמרו כמה דעות באשר למידת הוותרנות; במדרש במדבר רבה הומלץ לאדם לאחוז במידת הוותרנות בקרב משפחתו ובני ביתו: ”לִמדה אותך התורה שתהא ותרן בתוך ביתך”.
- ותרנות גונתה בהקשרים של אמונה ותפיסת פעולת האל בעולם. לעומת האמונה באל אחד המקשרת הכל לכוח עליון אחד, עבודת אלילים נוחה לקבל תפיסות שונות ולא להקפיד בהן, כך למשל נאמר בתלמוד ירושלמי: ”עבודה זרה ותרנית היא”, וכן, סברו חז"ל, כי כל המייחס לאל ותרנות, פשרנות או חריגה מן האמת המוחלטת - צפוי לגורל אכזר: ”כל האומר הקדוש ברוך הוא ותרן הוא - יוותרו חייו”.
שימושים ביהדות > בימי הביניים

ותרנות נחשבת למידה ראויה, אחת מטעמי מצוות שמיטה בספרות הראשונים.
רבי יצחק בן שלמה הישראלי אשר חי במצרים במפנה המאות ה-9 - ה-10, כתב בספרו ספר הגדרים, כי ”הקרבנות והצדקות ועשית הכלים וכו' ועשית צרכים רבים וכו'. ואם בפְתוח הבית לרוחה ללין בו גר ותושב”.
רבי יהודה מסירלאון אשר חי באנקונה שבאיטליה במפנה המאות ה-15 - ה-16, כתב בספרו נופת צופים:
”אמנם מעלת הוותרנות תבדל מן הנדיבות בפחות ויותר, שהוותרנות יותר רב מהנדיבות ולכן יותר ראוי שנאמר שהוותרנות הפכו הנבָלה, והנדיבות הפכו הכילות”.
שימושים ביהדות > בעת החדשה

ותרנות נדרשת ברשימת ההנהגות הראויות ליהודי שניסח רבי ישראל מסלנט; הנהגה 11 אומרת: "צדק: ותר משלך".
היוצר חיים נחמן ביאליק טען שהוותרנות היא תכונתה של ספרות האגדה והקפדנות היא תכונתה של ספרות ההלכה, ולשתיהן יש מקום ביהדות ואף מתקיימים ביניהן יחסים הדדיים:
”זו קפדנית, מחמרת ... וזו ותרנית, מקילה, רכה משמן”.
מאז תחיית הלשון העברית משתמע המונח גם בהקשרים פוליטיים, וכן, צורף אל הביטויים "ותרנות פוליטית" או "ותרנות מדינית". המשתמשים בו מוחים על היענות או הסכמה של גופים ממלכתיים בישראל, בראש ובראשונה ממשלת ישראל לדרישות או תביעות של מדינות או גופים בינלאומיים זרים, למשל מסירת שטחים או שחרור מחבלים תמורת שבויים, אשר עלולים לדעתם לגרום נזק ישיר או עקיף לביטחון המדינה ותושביה או שהם נתפסים כפוגעים בעקרונות נערצים, כמו שלמות הארץ.
לקריאה נוספת

יעקב קלצקין, הערך: ותרנות, אוצר המונחים הפילוסופיים, א-ד, ברלין: הוצאת אשכול, תרפ"ח.
נחום פינברג, ויתור, פשרה ועסקת חבילה ומה שביניהם: מחילה על זכויות בסיום עבודה, בתוך: אהרן ברק ואחרים (עורכים), ספר מנחם גולדברג; לקט מאמרים בדיני עבודה וביטחון סוציאלי, הוצאת סדן, תשס"ב, עמ' 439–460
הערות שוליים

↑  רש"י על מסכת כתובות דף נ.
↑  מסכת סנהדרין דף ק"ב: "אחאב ותרן בממונו היה".
↑  במדבר רבה, ט.
↑  תלמוד ירושלמי,
↑  מסכת בבא קמא דף נ.
↑  ספר החינוך, מצווה פד
↑  על ותרנות כמהותה של מצוות שמיטה, ראו: צבי שורץ, שמיטת כספים - מבחן של אחוה, באתר דעת
↑  ספר הגדרים,
↑  מקור: נופת צופים, ב' ב'.
↑  ראו למשל: ר' ישראל מסלנט, באתר
↑  חיים נחמן ביאליק (1917), הלכה ואגדה, באתר פרויקט בן-יהודה
חוק קירכהוף לקרינה תרמית

גוסטב קירכהוף (1824 – 1887)
בהעברת חום, חוק קירכהוף לקרינה תרמית הוא לפליטה ובליעה באורך גל ספציפי של גוף כלשהו בשיווי משקל תרמודינמי.
גוף בטמפרטורה T פולט קרינה אלקטרומגנטית. גוף שחור מושלם בשיווי משקל תרמודינמי בולע את כל הקרינה הפוגעת בו, ופולט קרינה על פי חוק מסוים עבור גוף שחור מושלם. חוק קירכהוף קובע כי:
עבור גוף כללי הפולט וקולט קרינה תרמית בכל אורך גל בשיווי משקל תרמודינמי, היחס בין הספק הקליטה לבין מקדם חסר ממדים של הפליטה, הוא פונקציה אך ורק של אורך הגל של הקרינה והטמפרטורה של הגוף. פונקציה זו מתארת את הספק הפליטה של גוף שחור מושלם.
המקור באנגלית.
For a body of any arbitrary material emitting and absorbing thermal electromagnetic radiation at every wavelength in thermodynamic equilibrium, the ratio of its emissive power to its dimensionless coefficient of absorption is equal to a universal function only of radiative wavelength and temperature. That universal function describes the perfect black-body emissive power.
כאשר מקדם הבליעה חסר הממדים הוא הספק האור הנבלע בגוף ביחס להספק האור ההתחלתי, במצב שיווי משקל תרמודינמי, מכונה גם אבסורפטיביות.
בהסתכלות מעט שונה, ניתן לתאר את הספק הפליטה של גוף אטום כלשהו בעל צורה וממדים מסוימים בטמפרטורה מוגדרת, באמצעות גודל חסר ממדים המכונה אמיסיביות: היחס בין הספק הפליטה של הגוף להספק הפליטה של גוף שחור, באותם ממדים וצורה ובאותה טמפרטורה. בהגדרה זו, החוק של קירכהוף קובע בשפה פשוטה יותר:
עבור גוף כלשהו שנמצא בשיווי משקל תרמודינמי ופולט ובולע קרינה תרמית, האמיסיביות שווה לאבסורפטיביות.
המקור באנגלית.
For an arbitrary body emitting and absorbing thermal radiation in thermodynamic equilibrium, the emissivity is equal to the absorptivity.
התנאי של שיווי המשקל התרמודינמי נחוץ כאן, מכיוון שהשוויון בין האמיסיביות והאבסורפטיביות אינו תקף בדרך כלל, כאשר הגוף לא נמצא בשיווי משקל תרמודינמי.
לחוק של קירכהוף יש תוצאה אחרת: האמיסיביות אינה יכולה להיות יותר גדולה מ - 1, (מכיוון שהאבסורפטיביות לא יכולה, מתוך שיקולים של שימור אנרגיה ), כך שלא ניתן להקרין יותר אנרגיה מגוף שחור בשיווי משקל.
היסטוריה

לפני שהחוק של קירכהוף הוכר, נקבע באופן ניסיוני כי גוף שבולע טוב הוא גוף שפולט טוב, ולהפך. באופן טבעי, רפלקטור טוב חייב להיות קולט לא טוב. זו הסיבה למשל, ששמיכות מילוט מבוססות על ציפויים מתכתיים רפלקטיביים: הם מאבדים יחסית מעט חום מהקרינה. קירכהוף תיאר את החוק במאמריו בשנים 1859–1860.
התובנה הגדולה של קירכהוף הייתה להכיר באוניברסליות ובייחודיות של הפונקציה המתארת את הספק הפליטה של הגוף השחור, אך הוא לא ידע את צורתה או אופייה המדויק של אותה פונקציה. לורד ריילי וסר ג'יימס ג'ינס בשנים 1900–1905, ניסו לתאר זאת במונחים קלאסיים, והתוצאה הייתה חוק ריילי – ג'ינס, אשר התגלה כבלתי עקבי והניב את האסון האולטרה - סגול. הצורה הנכונה של החוק נוסחה על ידי מקס פלאנק בשנת 1900, בהנחת פליטה קוונטית של קרינה, והיא מכונה חוק פלאנק. חוק פלאנק סימל את התחלתה של מכניקת הקוונטים.
הערות שוליים

↑  Kirchhoff 1860
↑  Planck 1914
↑  Milne 1930, p. 80
↑  Chandrasekhar 1960, p. 8
↑  Mihalas & Weibel-Mihalas 1984, p. 328
↑  Goody & Yung 1989, pp. 27–28
↑  Kangro, H. (1970/1976).
חושור

| --- | --- |

 
 מאכלים
 סוג:  פסטה ממולאת, מזון 
 מוצא:  מונגוליה 
 מרכיבים עיקריים:  קמח חיטה 
 
חושור (במונגולית: хуушууp; ברוסית: чебуре́к) הוא מאפה בשר פופולרי במונגוליה, הדומה למתכונים במטבח הרוסי ולמטבחים אחרים כמו המאכל צ'יבורקי.
מאפיינים

זהו עיגול בצק מקמח חיטה מקופל לשניים סביב מילוי של בשר בקר, כבש או גמל טחון או קצוץ, ומטוגן בשמן עמוק. התיבול של הבשר הוא בבצל ומלח (ולפעמים גם שום) ולאחר ההגשה, ניתן לאכול את חושור כמו שהוא או בליווי קטשופ או רוטב. מלבד הגרסה המסורתית במילוי הבשר, ישנן הכנות אלטרנטיביות של חושור. כמה וריאציות מחליפות את מילוי הבשר בגזר, כרוב (אם כי פחות פופולרי) או מחית תפוחי אדמה. גרסאות ירקות אלו יכולות לשמור על טעם ייחודי של בשר כבש עקב השימוש בו כשמן בישול. במסעדה המאכל מגיע לארבעה בהזמנה עם עלה חסה ומלפפונים חמוצים בצד, כמו כן גם סלט גזר אם המקום קצת יותר יוקרתי.
לקריאה נוספת

Buuz (כיסון מאודה מונגולי במילוי בשר)
הערות שוליים

↑  Bogert, Millicent (2014-12-16). "Real street food: Mongolian Khuushuur". The Guardian (באנגלית בריטית). ISSN 0261-3077. נבדק ב-2023-07-17.
חוסטה ורופינה

| --- | --- |

חוסטה ורופינה, ציור של ברתולומה אסטבן מוריו
 לידה:  268
 הוצאה להורג:  287 (בגיל 19 בערך)
 קדוש עבור:  הכנסייה הקתולית
 מקום פולחן עיקרי:  סביליה
 חג:  19 ביולי
 פטרון של:  העיר סביליה, קדרים, גילדת הקדרים וגילדת מוכרי מוצרי החרס
| --- | --- |

 לידה:  270
 הוצאה להורג:  287 (בגיל 17 בערך)
 חג:  19 ביולי 
 
חוסטה ורופינה (ספרדית: Santa Justa y Santa Rufina) הן קדושות בנצרות אשר מתו על אמונתן. על פי ההגיוגרפיה, הן הוצאו להורג בהיפליס (סביליה) במהלך המאה ה-3.
רק חוסטה מוזכרת באוסף המרטירים שב"Martyrologium Hieronymianum"; רופינה מוזכרת בחיבורים היסטוריים מאוחרים יותר.
שתי הקדושות מילאו תפקיד חשוב בפולחנם של המוזערבים.
אף על פי שמקום הפולחן המרכזי שלהן הוא העיר סביליה (בה גם קיימת תחנת רכבת על שמה של סנטה חוסטה), קיימים מקדשים לכבודן במקומות אחרים בספרד: קתדרלת לה-סאו (בסרגוסה) מכילה קפלה לכבודן; באגוסט שבנפת ולנסיה קיים מקום להתבודדות (המיועד בעיקר לנזירים מתבודדים) על שמן (נבנה ב-1821); בטולדו קיימת כנסייה על שמן.
הערות שוליים

↑  Cristina Parejo Fernández, Santas Justa y Rufina, patio-colorado, ‏9/5/2022